CELEX: 31986R2095
Language: el
Date: 1986-07-03 00:00:00
Title: Κανονισμός (ΕΟΚ) αριθ. 2095/86 της Επιτροπής της 3ης Ιουλίου 1986 που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση για την περίοδο εμπορίας 1986/87

Avis juridique important

|

31986R2095

Κανονισμός (ΕΟΚ) αριθ. 2095/86 της Επιτροπής της 3ης Ιουλίου 1986 που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση για την περίοδο εμπορίας 1986/87  

Επίσημη Εφημερίδα αριθ. L 180 της 04/07/1986 σ. 0018 - 0018

***** ΚΑΝΟΝΙΣΜΟΣ (ΕΟΚ) αριθ. 2095/86 ΤΗΣ ΕΠΙΤΡΟΠΗΣ  της 3ης Ιουλίου 1986  που καθορίζει τη μέγιστη περιεκτικότητα σε υγρασία των σιτηρών που προσφέρονται στην παρέμβαση για την περίοδο εμπορίας 1986/87  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 7 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2731/75 του Συμβουλίου της 29ης Οκτωβρίου 1975 περί των ποιοτικών τύπων του μαλακού σίτου, της σικάλεως, της κριθής, του αραβοσίτου, του σόργου και του σκληρού σίτου (3), όπως τροποποιήθηκε τελευταία από τον κανονισμό (ΕΟΚ) αριθ. 1580/76 (4), καθόρισε, μεταξύ άλλων, σε 14 % τη μέγιστη περιεκτικότητα σε υγρασία των σιτηρών· ότι αυτό το ίδιο ποσοστό λήφθηκε υπόψη στα πλαίσια του κανονισμού (ΕΟΚ) αριθ. 1569/77 της Επιτροπής της 11ης Ιουλίου 1977 περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεως (5), όπως τροποποιήθηκε τελευταία από τον κανονισμό (ΕΟΚ) αριθ. 2096/84 (6)· ότι ο εν λόγω κανονισμός προβλέπει, επίσης, στο άρθρο 2 παράγραφος 4, ότι τα κράτη μέλη μπορούν να επιτρέψουν, υπό ορισμένους όρους, να εφαρμοστεί μεγαλύτερο ποσοστό περιεκτικότητας σε υγρασία·  ότι ορισμένα κράτη μέλη έχουν υποβάλει αιτήσεις σχετικά με το θέμα αυτό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Επιτρέπεται στα κράτη μέλη να καθορίζουν σε ποσοστό μέχρι 15 % τη μέγιστη περιεκτικότητα σε υγρασία για τα σιτηρά που προσφέρονται στην παρέμβαση κατά τη διάρκεια της περιόδου εμπορίας 1986/87.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975 σ. 1.  (2) ΕΕ αριθ. L 139 της 24. 5. 1986, σ. 29.  (3) ΕΕ αριθ. L 281 της 1. 11. 1975, σ. 22.  (4) ΕΕ αριθ. L 139 της 24. 5. 1986, σ. 34.  (5) ΕΕ αριθ. L 174 της 14. 7. 1977, σ. 15.  (6) ΕΕ αριθ. L 193 της 21. 7. 1984, σ. 20.